Töltött burgonyás kiflik recept olajbogyo konyhájából - Receptneked.hu
Jelenleg itt vagy: Főoldal > Sós sütemények > Kiflik > Töltött burgonyás kiflik
Töltött burgonyás kiflik recept
Látták: 1066
Maradt tegnap ebédről egy kis burgonyapüré, amit sajnáltam volna kidobni, így születtek ezek a pehelykönnyű töltött kiflicskék. Lencse főzelék mellé kínáltam, de másnap reggelire is mentettem ki pár darabot :)
Egy nagyobb tálba kimérjük a lisztet, elkeverjük benne a sót és a cukrot. A burgonyapürét a vajjal meglangyosítjuk és a lisztes keverékbe dolgozzuk. A langyos tejben elkeverjük az élesztőt és a masszához adagolva alaposan kidolgozzuk.
Ha túl lágy lenne a tésztánk kevés lisztet, ha túl kemény tejfölt adagolunk hozzá. Az edény faláról leváló laza tésztát kell kapjunk. Letakarva, meleg helyen kelesztjük kb 30 perc.
A sütőt előmelegítjük 180 fokra, a tepsit szilikonos sütőpapírral béleljük.
A tésztánkat 2 cipóra osztjuk és egyenként, 2-3 mm vastagságú kör alakra nyújtjuk. Éles késsel vagy pizzavágóval 16 cikkre vágjuk. Minden cikk szélesebb felébe negyed virslit és sajtot teszünk, majd a csücske felé haladva feltekerjük.
Vizes ecsettel átkenjük a kifliket és ujjunkat picit bevizezve mákszembe és szezámmagba mártva visszük fel a díszítést. Előmelegített sütőben 10 12 perc alatt aranybarnára sütjük.
Feltétként, de akár magában is kínálhatjuk. Másnap a fiúk reggelire ezt vitték, finom puha maradt :)))